Mis veel head?  Märulistseenides ei vahetu kaameranurk iga sekundi järel, või kui ta seda teeb siis selge põhjusega. Tänapäeva režissöörid on laisaks läinud. Haarava märuli lavastamise asemel üritatakse anda tegevusele kiiremat käiku vahetades kaameranurki peadpööritava... ei, peadvalutava kiirusega. AITAB! See on nõme!  Lavastaja Robert Schwentke viimane märul (no olgu, põnevik) oli "Lennuplaan", mis ei ole küll teab mis meistriteos, kuid väga mõnus televiisorimeelelahutus sellegipoolest. Samasse kategooriasse kipub kukkuma ka  "Red". Tundub justkui vajaks film reklaamipause, et seda liigendada. Järjest tund-ja-kolmveerand seda vaadates hakkab natukene igav. Ja märuli puhul on isegi natukene igav üks surmapatt!